Gizaburuagako erretaula

Kristoren Haurtzaroaren erretuala edo Gizaburuagako erretaula Bizkaian gorde den 15. mendeko erretaula flandestar bat da.

 Historia 
Gizaburuagako Santa Katalina elizan gorde zen 19. mendera arte; baina ez dirudi hura izango zenik bere kokapen originala ere, eliza beranduagokoa baita 15. mende amaierakoa baino. Gizaburuagak 16. mendeko lehen laurdenean lortu zuen parrokia eliza; ordura arte Lekeitioko elizaren orbitan egon zen, eta aipagarria da Lekeitioko basilikan badela beste erretaula flandestar bat, Nekaldiaren Triptikoa.

1899ko Gizaburuagako elizako katalogoan ez zeuden jada erretaulako piezak, eta 1921an bi zati Bilboko Euskal Museora eraman zituzten, eta 1936an hirugarren bat, jabetza pribatuetatik. 2004. urtetik Bizkaiko Elizbarrutiko museoan dago erretaula. 

 Deskribapena 
Kristoren Haurtzaroarena esaten zaio bere hiru taula eta eszenek Jesusen haurtzaroko hiru pasarte irudikatzen dituztelako: Jaiotza (Hiru Erregeen Gurtzaren eszena handiago baten parte izan zitekeen), Errugabeen Hilketa (non ageri den Herodes tronu batean, eta galsoroaren hazkunde miragarria ikusten den, Egiptora Ihesa ahalbidetu zuena); eta Jesusen Aurkezpena Tenpluan (pieza txikiagoa).

Egikera flandestarrean jatorri zehatza ez dago argi, baina adituek lotura ikusi dute Utrechteko lantegiekin (aro garaikeditik Herbehereetako erresuman kokatua, baina 15. mendean Flandria historikoko langintza artistikoen iparraldeko eremuan).

 Erreferentziak 

 Kanpo estekak 

Kategoria:Euskal Herriko erretaula flandestarrak
Kategoria:Gizaburuaga
Kategoria:Bilboko eskulturak
Kategoria:Utrechteko kultura